1. **O NAMA**

SUBLEGAL je advokatska kancelarija specijalizovana u sferi privredno – poslovnog prava sa sedištem u Beogradu, Republika Srbija. Pružamo različite konsultantske usluge domaćim i stranim privrednim društvima koja posluju ili planiraju poslovanje na teritoriji Republike Srbije, Crne Gore, Hrvatske i Severne Makedonije, a koje pored pravnih, obuhvataju i širok opseg, finansijskih, knjigovodstvenih i HR usluga na najvišem nivou.

**PO ČEMU SE RAZLIKUJEMO?**

Pružamo sveobuhvatan obim pravne usluge, usmeren ka praktičnim rešenjima. Naše sveto pismo je temeljan pristup problematici i sagledavanje iste iz više uglova – upravo to nam omogućava naš tim sačinjen od stručnjaka iz različitih oblasti, kako savremena pravna usluga i treba da izgleda. Klijentima dajemo mogućnost pružanja usluge po principu “ključ u ruke” iz svih oblasti naše ekspertize. Takođe, već u ranim fazama svakog projekta možemo da uočimo I predočimo potencijalne rizike I sporne situacije. Osnovni cilj je rešavanje problema u poslovanju, ali pre svega stvaranje novih prilika i mogućnosti za Klijente.

1. **USLUGE/EKSPERTIZA**

* NEPOKRETNOSTI I GRADNJA:

SubLegal poseduje široko iskustvo u oblasti nekretinina i gradnje u Republici Srbiji i Crnoj Gori, sa akcentom na Beograd i crnogorsko primorje. Pružamo celokupnu pravnu uslugu u navedenoj oblasti - od pregovora, posredovanja, procene rizika, pa do izrade celokupne dokumetacije kada su u pitanju kupoprodaje, investiranje, gradnja, adaptacije, legalizacija, otuđivanje, prenamene i slično, sa posebnim akcentom na komunikaciji sa državnim organima koji uređuju oblast nekretnina i izgradnje u regionu Zapadnog balkana. Uspešno pružamo uslugu pribavljanja svih vrsta dozvola i druge prateće dokumentacije neophodne za adekvatnu realizaciju investicija u građevini.

Pored sveobuhvatnog pravnog dela usluge u građevini, u svom opusu nudimo mogućnost pružanja usluge projektnih biroa sa velikim iskustvom u branši, svih vrsta tehničkih asistencija i pronalazaka podizvođača kada su u pitanju izvođenje radova, suinvestiranje, nadogradnja, unutrašnje rekonstrukcije, izmene, saniranje i adaptacije.

Usluge koje pružamo:

Pronalaženje podizvođača svih vrsta;

Obezbeđivanje projektnih biroa;

Komunikacija sa državnim organima;

Građevinski / FIDIC ugovori;

Savetovanje za izgradnju i razvoj;

Upravljanje potraživanjima;

Građevinske dozvole;

Zastupanje u postupku legalizacije;

Savetovanje i zastupanje u sudskim, građevinskim I arbitražnim sporovima;

Korišćenje i konverzija zemljišta;

Kupovina nepokretnosti, uključujući due diligence i ugovore o kupoprodaji;

Lizing nepokretnosti;

Pomaganje i asistencija u pregovorima;

Pronalaženje lokacija i objekata za gradnju, lizing i kupoprodaju;

Posredovanje;

* KORPORATIVNO I PRIVREDNO PRAVO, M&A

Najprimenjenija grana prava u oblasti poslovanja, prati proces od osnivanja kompanije pa do najsloženijih procesa u ravoju. Neophodnost prepletanja više ekspertskih oblasti je nužna za adekvatan konsalting i uspešno vođenje kroz pravne procese koji prate pravilan razvoj jedne kompanije, u čemu je SubLegal upravo najbolji. Sa značajnim iskustvom u M&A oblasti pružamo zaokruženu uslugu prilikom spajanja i pripajanja, kao i svih vrsta akvizicija iz različitih oblasti poslovanja.

Pružamo kako pravne, tako i konsultatske usluge kompanijama i grupacijama dugi niz godina koje posluju na teritoriji Srbije, Crne Gore i Hrvatske. Od njihovog samog osnivanja, pratimo rast i razvoj kompanija sa aktivnim učešćem u tranzicionim i kadrovskim procesima kroz koje prolaze i pružamo im različite vrste usluga iz oblasti pravne usluge, finansisjog savetovanja, knjigovodstva i HR sektora. Pružamo uslugu svih vrsta procena – „Due diligence” u cilju kupovine ili prodaje kompanija.

Naši advokati, knjigovođe, finansiski stručnjaci i HR specijalisti pokrivaju sveobuhvatnu asistenciju u poslovanju koja podrazumeva:

Pravne usluge:

- Osnivanje kompanije;

- Sve statusne i druge promene kompanije;

- Zastupanje pred sudovima i drugim državnim organima;

- Priprema dokumentacije za sve vrste radnih odnosa;

- Zastupanje u pregovorima sa klijentima;

- Poresko savetovanje;

- Usaglašavanje sa propisima;

- Pružanje svakodnevne pravne podrške;

- Priprema opštih akata i davanje pravnih mišljenja u vezi sa primenom svih propisa koji se odnose na poslovanje;

- Pripremanje i izrada svih vrsta ugovora u poslovanju;

- Spajanja, pripajanja i likvidacije;

- Dubinska pravna analiza (due dilligence)

Finansijske usluge i procene:

- Finansijske revizije poslovanja;

- Revizije zarada;

- Izrada „Payroll”-a po outsourse modelu;

- Precene rizika;

- Knjigovodstvene usluge;

HR usluga:

- Kadriranje;

- Regrutovanje;

- Asistencija prilikom zapošljavanja;

- “Scouting” zaposlenih;

- Izrada karneta za “payroll”

* PORESKO PRAVO;

Neizostavan deo svakog uspešnog biznisa je jasna poreska strategija i rukovođenje u poreskoj politici. Neophodnost konstantnog praćenja čestih promena u ovoj oblasti stvara potrebu za aktivnim učešćem svih kompanija, a naročito onih koji svoje poslovanje baziraju na više teritorija različitih država.

Našim klijentima pružamo sveobuhvatnu uslugu usklađivanja poreske politike sa ciljem stvaranja dodatnih ušteda prilikom oporezivanja kako u slučajevima redovnog poslovanja iz delatnosti , tako i prilikom akvizicija iz M&A, raznih vrsta transakcija sticanja i otuđenja imovine i dobara.

Sve navedeno naročito podrazumeva:

- Usklađenost sa poreskim propisima;

- Zastupanje pred poreskim organima;

- Poresko planiranje;

- Strukturiranje poreza na transakcije i poreski due diligence;

- Poreska optimizacija akvizicionih struktura i poreska restrukturiranja nakon akvizicije;

- Porez na nekretnine, investicije, porez na imovinu, otuđenje imovine i kapitalnih dobitaka i porez na prihod od zakupa;

- Pitanja poreza na imigraciju i zapošljavanje (porezi na plate, uključujući analizu i optimizaciju poreskih troškova u vezi sa radnom snagom, poreske implikacije planova opcija akcija zaposlenih);

- Oporezivanje projekata finansiranja, uključujući oporezivanje opšteg kreditiranja, finansiranja projekata, oporezivanje finansijskih instrumenata i derivata i oporezivanje pružalaca finansijskih usluga;

- Savetovanje o dvostrukom oporezivanju;

- Savetovanje o transfernim cenama;

- Zastupanje u poreskim sporovima, uključujući i upravne sporove;

- Zastupanje u krivičnom i prekršajnom postupku za sve vrste poreskih prestupa;

- Porez na dohodak fizičkih lica, uključujući poreze na nasleđe i poklone, poreze na imovinu i poresko strukturiranje ličnog dohotka i poresko strukturiranje ulaganja ličnog dohotka.

* IMIGRACIJA

Svesni toga da postoji toliko raznih aspekata kada porodice ili pojedinci odluče da se presele u drugu zemlju, ovoj grani prava pristupamo sa najviše empatije. Proces imigracije često može biti emotivno i teško putovanje kako zbog brzo promenljive prirode zakona koji regulišu ovu oblast u Republici Srbiji, tako i zbog složenih pravnih pitanja koja se mogu pojaviti u postupcima pred nadležnim organima ili dugog vremena obrade zahteva.

Bilo da ste pojedinac koji želi da emigrira u Republiku Srbiju ili kompanija koja želi da zaposli radnike nerezidente, mi pružamo savete i pravnu pomoć kako bismo vam na najbolji mogući način omogućili da razumete složene zahteve i postupke prilikom dobijanja viza, privremenog boravka, odobrenja stalnog nastanjenja i na kraju državljanstva.

U SubLegal-u, tim za imigraciju ima veliko iskustvo i znanje o imigracionom pravu, stečeno dugogodišnjim iskustvom u radu sa vodećim svetskim kompanijama koje su svoje poslovanje odlučile da presele u Republiku Srbiju. Pružamo podršku i svakodnevno upravljanje svim vašim potrebama vezanim za imigraciju, radeći sa vama kao partner od poverenja.

Naša misija je da obezbedimo da ceo proces bude nesmetan i bez stresa jer razumemo koliko je krajnji cilj dobijanja vize, boravka ili državljanstva važan za vas, vašu porodicu ili vašu kompaniju.

Prepoznajemo da je svaki slučaj jedinstven i ponosni smo na personalizovanu i prilagođenu uslugu koju pružamo kako bismo zadovoljili vaše specifične potrebe.

Pravna usluga obuhvata:

- Poresko planiranje;

- Savetovanje i zastupanje kompanija prilikom premeštaja zaposlenih u Republiku Srbiju tokom svih faza postupka;

- Pružanje pravnih saveta i zastupanje prilikom aplikacije za sve vrste viza;

- Zastupanje klijenata prilikom aplikacije za odobrenje privremenog boravka;

- Zastupanje klijenata prilikom aplikacije za odobrenje stalnog nastanjenja u Republici Srbiji;

- Zastupanje pred nadležnim organima prilikom aplikacije za Radne dozvole ;

- Podrška u svim fazama postupka prilikom sticanja Državljanstva Republike Srbije;

* INTELEKTUALNA SVOJINA

Iako relativno nova grana prava, pravo intelektualne svojine ima poseban fokus u našoj advokatskoj kancelariji. Ekspanziju prava intelektualne svojine prepoznali smo na početku karijere i trudimo se da klijentima prenesemo njen značaj. Danas je taj značaj u svakom slučaju veći nego ikada imajući u vidu napredak tehnologije. Posebno ističemo to da je jako bitan faktor ekonomskog razvoja za kompanije , rasta poslovanja i konkurentnosti, kao i pokretačku snaga inovacije, te je potrebno na vreme zaustaviti zloupotrebe i zaštiti svoju intelektualnu svojinu.

Svojim klijentima savetujemo da intelektualnu svojinu treba štititi kao i bilo koji drugi oblik svojine, kako preventivno tako i blagovremenim odgovorima na njenu povredu od strane trećih lica ili eventualno svojih zaposlenih. Ona u moderno doba predstavlja mehanizam za finansijski razvoj biznisa, te njena neovlašćena upotreba od strane konkurencije može da stvori njenu prednost na tržištu i da nanese, umesto ogromne koristi, nenadoknadivu štetu njenom nosiocu.

Pravna usluga obuhvata:

-Pokretanje postupka registracije svih prava intelektualne svojine pred nadležnim organima uprave, kako domaćim tako i međunarodnim;

-Pokretanje i vođenje sporova u vezi sa povredom prava intelektualne svojine.

-Davanje pravnih saveta u vezi sa zaštitom prava intelektualne svojine;

-Izrada ugovora koji za cilj imaju adekvatnu i sveobuhvatnu zaštitu ovih prava;

* PARNIČNI I IZVRŠNI POSTUPCI

Kao neizostavan deo uspešne pravne pomoći predstavlja zastupanje klijenata pred domaćim i stranim sudovima i drugim institucijama I državnim organima, te sa ponosom ističemo dugogodišnje iskustvo u zastupanju domaćih i stranih, kako pravnih tako i fizičkih lica u različitim vrstama postupaka pred navedenim organima. Sa posebnom pažnjom I energijom pristupamo svakom pojedinačnom slučaju u cilju uspešnog rešavanja spora, čiji ishodi su neretko od vitalne važnosti za stranku u postupku. Smatramo da je pronalaženje načina da se spor izbegne i aktivno učešće u pregovorima jednako važno kao i zastupanje pred sudom, kako u parničnom, tako i u drugim srodnim vrstama postupaka.

Naše bogato iskustvo u pregovorima, arbitraži, parničnim, izvršnim i postupcima za određivanje privremene mere pred svim sudovima u Republici Srbiji i Crnoj Gori zasigurno će doprineti vašem poslovanju i pružiti dodatnu sigurnost.

Pravna usluga obuhvata:

-Savetovanje i zastupanje u sporovima u vezi sa ugovorima o građenju (FIDIC);

-Savetovanje i zastupanje u radnim sporovima;

-Savetovanje i zastupanje u privrednim sporovima;

-Savetovanje i zastupanje u sporovima iz oblasti osiguranja;

-Savetovanje i zastupanje u sporovima iz oblasti bankarstva;

-Savetovanje i zastupanje u bračnim sporovima;

-Savetovanje i zastupanje u sporovima podele imovine;

-Savetovanje i zastupanje u upravnim sporovima;

- Savetovanje i zastupanje u sporovima svih vrsta naknade štete;

- Savetovanje i zastupanje u izvršnim postupcima.

* RADNI ODNOSI

Kao neizostavan segment privrede i korporativnog poslovanja, radni odnosi igraju, prema našem mišljenju, najznajčajniju ulogu u postavljanju temelja za uspešno vođenje poslovanja, naročito imajući u vidu dinamičnost tržišta radne snage u savremenom svetu i sve veći nedostatak adekvatno kvalifikovanog osoblja.

U skladu sa tim je i naš pristup ovoj oblasti vrlo obazriv i široko postavljen, sa velikim predznanjem naših advokata o praksi koju prate legislativna rešenja u smislu jako stabilnog statusa zaposlenih i neophodnosti pedantnog odnosa na relaciji poslodavac – zapsoleni. S toga izlazimo sa praktičnim rešenjima i primenjivom strategijom sa ciljem što jasnijeg i jednostavnijeg utemeljenja radno-pravnih premisa koje imaju za rezultat stabilnost i produktivnost unutar kolektiva.

Naši klijenti svoje poslovanje baziraju u različitim oblastima, od avioindustrije, građevinarstva, IT-ja, nekretnina, telekomunikacija, pa do prehrambene i retail industrije, te pored pravnog stanovišta radnih odnosa, prepoznali smo nužnost za pružanjem HR konsultantse usluge po „out source” modelu na koji način aktivno doprinosimo stvaranju kolektiva i jačanju ljudskih resursa.

Pravna usluga obuhva:

- Izrada opštih radno-pravnih akata (kolektivni ugovori, pravilnici o radu i sl);

- Izrada posebnih radno-pravnih akata (ugovori o radu, sporazumi, rešenja i sl.);

- Dokumentacija o raskidu;

- Programi podsticaja i beneficija;

- Interne politike i pravilnici zapošljavanja;

- Otpuštanja i restrukturiranja;

- Sprečavanje i rešavanje svih vrsta radnih sporova;

- Vansudska poravnanja;

- Izvršna imenovanja i otpremnine;

- Poslovna imigracija – radne dozvole, boravišne dozvole;

- Lizing zaposlenih;

- Podrška tokom postupaka inspekcije rada;

- Podrška tokom internih disciplinskih postupaka;

- Uzbunjivanje, mobing, savetodavna pitanja o diskriminaciji;

- Zastupanje poslodavca u sudskih i drugim radno-pravnim sporovima;

HR usluga obuhvata:

- Kadriranje;

- Regrutovanje;

- Asistencija prilikom zapošljavanja;

- “Scouting” zaposlenih;

- Izrada karneta za “payroll”;

* OUR TEAM

ALEKSANDAR ŠUBARIĆ

Dugogodišnji je advokat i jedan je od osnivača SubLegal advokatske kancelarije i konsultantske kuće.

Sa akcentom na korporativno i privredno pravo svoju karijeru je gradio kroz satupanje velikih firmi i grupacija koje posluju na teritoriji Zapadnog Balkana. Sa posebnim akcentom na razvoj poslovanja, učestvovao je u mnogim projektima koji se tiču različitih branši kao što su građevinarstvo, nekretnine, distribucija, avioindustrija, transport, retail i prehrambena industrija.

Diplomirao je na Pravnom fakultetu Univerziteta u Beogradu i član je advokatske komore Beograda.

NIKOLA SUBOTIĆ

Nikola je jedan od osnivača SubLegal advokatske kancelarije i konsultantske kuće i poseduje višegodišnje iskustvo u zastupanju klijenata kako u Republici Srbiji tako i u Crnoj Gori.

Redovno savetuje klijente u oblasti korporativnog, privrednog kao I poreskog prava. Posebno je prepoznat po svom pragmatičnom pristupu problemima odnosno rešenjima sa akcentom na postupcima koji se tiču nepokretnosti, složenim građevinskim sporovima, privrednim sporovima I imigracionim postupcima.

Diplomirao je na Pravnom fakultetu Univerziteta u Beogradu i član je advokatske komore Beograda.